Argo

Argo ( 'slengas; slaptãkalbė') – įvairių grupių vartojama kalba, kurios paskirtis – sutrukdyti pašaliniams grupę suprasti. Terminas argo taip pat taikomas kalbant apie tam tikros mokslo srities, užsiėmimo, pomėgio neformalų specializuotą žodyną ir šiuo atveju jis sutampa su žargono reikšme.

Savo 1862 m. parašytame romane „Vargdieniai“ V. Hugo argo vadina „tamsos kalba“ bei „vargo kalba“.

Anksčiausias žinomas argo paminėjimas šiame kontekste randamas 1628 m. dokumente. Žodis galbūt išvestas iš šiomis dienomis žinomo pavadinimo , kuriuo tais laikais vadinta vagių gauja.Guiraud, Pierre, L’Argot. Que sais-je?, Paris: PUF, 1958, p. 700

Pagal griežtesnį apibrėžimą, argo yra tikra savo gramatinę struktūrą turinti kalba. Tókios visiškai slaptos kalbos retos, nes kalbos vartotojai paprastai kasdienybėje šneka viešosiomis kalbomis, kurių pagrindu iš esmės kuriamos argo. Šių argo formos leksiškai skiriasi nuo kurios nors kalbos, dalį žodyno pakeičiant daugumai nežinomais žodžiais; šiuo atžvilgiu argo reikšmė sinonimiška slaptakalbės reikšmei. Pavyzdžiui, argo galima vadinti tokias sistemas, kaip  ir , kuriose išlaikoma prancūzų kalbos sintaksė ir keičiami tik tam tikri žodžiai (dažnai tik žodžių klasės, sakykime, daiktavardžiai, arba žodžių turinys). Tokios sistemos yra „koduotųjų argo“ pavyzdžiai.

Ypatingieji argo žodžiai gali patekti į kasdienę kalbą arba atvirkščiai. Pavyzdžiui, įprastinis dabartinės prancūzų kalbos žodis loufoque 'beprotis', 'kvailas' yra kilęs iš , kuris atsirado pakeitus  'beprotis'. Kartais argo išsaugo mirusių kalbų žodžius, sakykime, Voluinės argo (шнайдерьска мова) vartotas prūsiškas žodis geitka 'duona'.

Kalbant apie mediciną, gydytojai yra turėję savo sakytinę argo, žargoną ar slengą, į kuriuos būdavo įtraukiama paprastos santrumpos ir akronimai, dažnai vartojami specialūs šnekamosios kalbos žodžiai ir kasdienis profesinis slengas (kurį galima arba ne instituciškai, geografiškai nustatyti). Nors dauguma šių šnekamosios kalbos žodžių gali būti neįveikiami didžiajai daliai nespecialistų, panašu, kad tik keletas jų skirta nuslėpti žodžių prasmę nuo pacientų (nes galbūt tam užtektų įprastinių medicinos terminų).

 Išnašos 

Kategorija:Kalba